b"\n_START_ARTICLE_\nRibera de Montoriol\n_START_SECTION_\nRibera de Montoriol\n_START_PARAGRAPH_\nEs forma per la uni\xc3\xb3 del C\xc3\xb2rrec del Mas d'en Manent, que porta tamb\xc3\xa9 les aig\xc3\xbces del C\xc3\xb2rrec de la Calcina, amb el del Mas d'en Delam, en terme de Montoriol, a prop a l'est de Montoriol d'Amunt, a l'extrem sud-occidental del terme, i discorre pel terme de Montoriol i de Forques, fins que a la zona de Reixac d'aquest darrer terme passa a anomenar-se la Galcerana. Segons d'altres mapes, \xc3\xa9s en terme de Montoriol que es produeix el canvi de nom, just quan s'uneix amb el C\xc3\xb2rrec dels Hostalets, en el mateix poble de Montoriol d'Avall._NEWLINE_Despr\xc3\xa9s de la seva formaci\xc3\xb3, rep per la dreta els c\xc3\xb2rrecs de Montagut i de les Picateres, travessa el Regatiu, el Mallol i el Sol\xc3\xa0, rep per la dreta el C\xc3\xb2rrec de Xabric, despr\xc3\xa9s el del Bosc d'en Trilles i m\xc3\xa9s tard el de la Coma\n_START_SECTION_\nLa Galcerana\n_START_PARAGRAPH_\nDe la partida de Reixac cap a l'est, tots els autors coincideixen a anomenar-la amb aquest nom. De forma molt sinuosa, travessa un tram bastant pla del terme de Forques, fins que rep per l'esquerra el Riu Mateu. Despr\xc3\xa9s de dos forts meandres, rep per la dreta la Ribera de Llaur\xc3\xb3, moment en qu\xc3\xa8 es forma el Riu Major, poc despr\xc3\xa9s anomenat Cantarana."